《庆元改元浦城桑田大稔余按视次告父老》
宋代·曾丰

农桑初轸素餐忧，幸尔天然大有秋。壮穗凝镰黄䆉稏，柔丝滑杼白绸缪。

黎明妇女放鸡犬，薄暮儿童归马牛。饱煖自聊无背本，轻肥相尚莫如流。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。